cyanic-selkie/wikianc huggingface dataset:
Ուկրաինայի վարչապետ
Պաշտոնանկություն և հրաժարական
2004 թվականի սահմանադրական փոփոխություններից առաջ, սովորաբար, վարչապետը միակողմանիորեն հեռացվում էր նախագահի կողմից։ Բարեփոխումից հետո վարչապետը կարող է պաշտոնանկ արվել միայն խորհրդարանի կողմից ։ Պաշտոնապես Գերագույն ռադան պետք է ընդուներ կաբինետի անվստահության մասին բանաձև, որը պետք է բերեր վարչապետի հրաժարականին։ Այնուամենայնիվ, խորհրդարանը չի կարողացել այդպիսի բանաձև դնել քվեարկության՝ կառավարության պաշտոնական ծրագրի հաստատումից մեկ տարվա ընթացքում։ Վարչապետներ Վիկտոր Յուշչենկոյի և Վիկտոր Յանուկովիչի կաբինետները այս կերպ ազատվել են աշխատանքից։ Յուրի Եխանուրովի կաբինետը նույնպես պաշտոնապես ազատվեց, բայց խորհրդարանական ակտը հետագայում չեղարկվեց։
Վարչապետների ցանկ (1991 – ներկա)
1991 թվականին ԽՍՀՄ-ից Ուկրաինայի անկախացումից ի վեր եղել է 15 վարչապետ (19՝ ներառյալ վարչապետի ժամանակավոր պաշտոնակատարները) ։ Յուլիա Տիմոշենկոն Ուկրաինայի առաջին (և միակ) կին վարչապետն էր ։ Մինչև Միկոլա Ազարովի վարչապետ նշանակվելը՝ Տիմոշենկոն ամենաերկար պաշտոնավարած վարչապետն էր, ով պաշտոնավարել էր երկու ժամկետով և ընդհանուր առմամբ 1029 օր ։ Քանի որ Ազարովը վերընտրվել է վարչապետի պաշտոնում 2012 թվականի դեկտեմբերի 13-ին, նա այդ ժամանակից ի վեր անցել է Տիմոշենկոյի ռեկորդը ։ Ազարովը հրաժարական է տվել 2014 թվականի հունվարի 28-ին՝ Եվրոմայդանին հաջորդող հասարակական վրդովմունքների և բողոքների պատճառով ։  Նրան հաջորդել է Արսենի Յացենյուկը 2014 թվականի փետրվարի 27-ին։  Յացենյուկը հայտարարեց, որ հրաժարական կտա 2014 թվականի հուլիսի 24-ի, բայց նրա հրաժարականը խորհրդարանը մերժեց 2014 թվականի հուլիսի 31-ին, երբ նրա հրաժարականի օգտին քվեարկեց միայն 16-ը (450-ից) ։
Արտաքին հղումներ
Կատեգորիա:Ուկրաինայի քաղաքականություն Կատեգորիա:Ուկրաինայի կառավարություն Կատեգորիա:Ուկրաինայի վարչապետներ Կատեգորիա:Pages with unreviewed translations
Անուշ Թումանյան
Անուշ Հովհաննեսի Թումանյան, հայ բանաստեղծուհի և գրող։
Բանաստեղծ Հովհաննես Թումանյանի և Օլգա Թումանյանի դուստրը։
Կենսագրություն
Անուշ Թումանյանը ծնվել է 1898 թվականին Թիֆլիսում։ Սովորել է Թիֆլիսի Գայանյան օրիորդաց դպրոցում։ Սիրել է դաշնամուր նվագել և ընթերցանությամբ զբաղվել։ Գրել է ոտանավորներ և քառյակներ։ Գրել է նաև երկու պատմվածք՝ նվիրված իր հռչակավոր հորը՝ Հովհաննես Թումանյանին։ Անուշը Հովհաննես Թումանյանի տասը զավակներից ամենից ռոմանտիկն ու երազկոտն էր։ Նա ապրել է մի կարճ և ներքին հակասություններով պայմանավորված կյանք։
Անուշ Թումանյանը մահացել է 1927 թվականին։
Աղբյուրներ
Կատեգորիա:Հայ բանաստեղծուհիներ Կատեգորիա:Հայ կին գրողներ
Վիրջինիա Բոլտեն
Վիրջինիա Բոլտեն (Virginia Bolten, ), գերմանական ծագմամբ անարխո-ֆեմինիստ, սինդիկալիստ, հռետոր ։ Ի սկզբանե ապրել է Արգենտինայում, 1902 թվականին արտաքսվել է Ուրուգվայ։
Կենսագրություն
Վիրջինիա Բոլտենը ծնվել է Արգենտինայի Սան Լուիս քաղաքում, գերմանացի գաղթականի ընտանիքում։ Մանկությունն անցել է Արգենտինայի Սան Խուան նահանգում։ Եղել է կոշկակար, աշխատել է շաքարի գործարանում։ Կոշկակար աշխատելու տարիներին հանդիպել է Կոշկակարների միության կազմակերպիչ Խուան Մարկեսին և ամուսնացել նրա հետ ։ Անարխիստական շրջանակներում ընդգրկվել է Պիետրո Գորիի հետ ծանոթությունից հետո ։ Ֆեմինիստական, անարխիստական, բանվորական շարժումներում ծավալած գործունեության համար 1902 թվականին արտաքսվել է Ուրուգվայ ։
La Nueva Senda
Ուրուգվայում Բոլտենը շարունակել է իր ակտիվ գործունեությունը, հրատարակել է «La Nueva Senda» (Նոր արահետ) թերթը 1909 թվականից 1910 թվականը ։
Այլ հրատարակումներ
Բոլտենը հրատարակել է բազմաթիվ հոդվածներ անարխիստ-կոմունիստական ամսագրերում և թերթերում, որոնցից առավել ուշագրավ են «La Protesta» («Բողոք») և «La Protesta Humana» («Մարդկային բողոք»)։
Հիշատակ
Բուենոս Այրեսի Պուերտո Մադերո շրջանի զբոսայգիներից մեկը կոչվել է Բոլտենի պատվին ։
Գլորյոզ
Գլորյոզ (Îles Glorieuses ինչպես նաև Archipel des Glorieuses), փոքր կղզեխումբ Հնդկական օվկիանոսում, աշխարհագրության տեսանկյունից մտնում է Կոմորյան կղզեխմբի մեջ։ Ներառվում է Ֆրանսիայի արտասահմանյան տարածքի մեջ։
Վիրջինիա Բոլտեն
Ֆիլմ
2007 թվականին Արգենտինայի Սան Լուիս նահանգը հովանավորել է Վիրջինիա Բոլտենի հիշատակին նվիրված ֆիլմի նկարահանումը ։ Ֆիլմը պատմում է Բոլտենի կյանքի, նրա անարխո-ֆեմինիստական և սոցիալական գործունեության, «La Voz de la Mujer» թերթի տպագրության մասին։ Ֆիլմն անվանվել է «Ոչ աստված, ոչ ղեկավար, ոչ ամուսին» (Ni dios, ni patrón, ni marido)։ Ֆիլմի անվանումը վերցվել է La Voz de la Mujer թերթի կարգախոսից ։ Բոլտենի դերակատարն է Ջուլիետա Դիասը, ռեժիսորը՝ Լաուրա Նանյան (Laura Mañá, Ni Dios Ni Patrón Ni Marido (Un grupo de mujeres hace oír su voz...), 90 minutes, 2010, Առցանց դիտում )։
Ծանոթագրություններ
Կատեգորիա:Արգենտինացի ֆեմինիստներ Կատեգորիա:Արգենտինացի հասարակական գործիչներ Կատեգորիա:Արգենտինացի լրագրողներ Կատեգորիա:Արգենտինացի իրավապաշտպաններ
Գլորյոզ
Աշխարհագրություն
Կղզիները գտնվում են Հնդկական օվկիանոսից 115 կմ դեպի հյուսիս-արևմուտք՝ Մադագասկարի ափին։ Ընդհանուր մակերեսը 5 կմ²։ Ջրային տարածքը՝ 29,6 կմ², իսկ տնտեսական գոտում կազմում է 48.350 կմ² տարածք։ Կղզին անմարդաբնակ է։
Կղզեխումբը ներառում է հետևյալ կղզիները.
Տնտեսություն
Տնտեսապես ակտիվ չէ։
Արտաքին հղումներ
Կատեգորիա:Ֆրանսիայի կղզիներ Կատեգորիա:Աֆրիկայի կղզիներ Կատեգորիա:Անմարդաբնակ կղզիներ
Nirvana (մինի ալբոմ)
«Nirvana», անգլիացի երգիչ և երգերի հեղինակ Սեմ Սմիթի դեբյուտային մինի ալբոմ։ Այն թողարկվել է 2013 թվականի հոկտեմբերի 4-ին Մեծ Բրիտանիայում թվային ներբեռնմամբ։ Մինի ալբոմը ներառել է Disclosure խմբի «Latch» երգի ակուստիկ տարբերակը։ 2013 թվականի հոկտեմբերին «Safe with Me» երգը զբաղեցրել է UK Singles Chart-ի 86-րդ հորիզոնականը, իսկ «Nirvana»-ն՝ 82-րդ ։
Նկարագրություն
Մինի ալբոմը 4 երգից է բաղկացած։ Առաջինը՝ «Safe with Me» անվանմամբ, պրոդյուսերավորվել է Two Inch Punch-ի կողմից, իսկ դրա պրեմիերան կայացել է 2013 թվականի հուլիսի 24-ին՝ MistaJam-ի BBC Radio 1Xtra շոուի ժամանակ։ Մինի ալբոմի երկրորդ սինգլը՝ «Nirvana»-ն, պրոդյուսերավորվել է Craze & Hoax-ի և Ջոնաթան Քրիքի կողմից։ Մինի ալբոմը նաև ներառել է «Latch» երգի Սմիթի մենակատար ակուստիկ և «I've Told You Now» երգի կենդանի տարբերակները։ BBC Radio 1-ի հետ հարցազրույցում ձայնագրման թիմը հայտնել է, որ մինի ալբոմի երգերը «փորձառական» էին և չէին հայտնվի «In the Lonely Hour» ալբոմում ։
Ծանոթագրություններ
Կատեգորիա:2013 ալբոմներ Կատեգորիա:Սեմ Սմիթի ալբոմներ
Արեգ Թումանյան
Արեգ Թումանյան (1900, Թիֆլիս - օգոստոսի 30, 1939), հայ հասարակական, պետական և կուսակցական գործիչ, պատմաբան, դասախոս, Կոմունիստական կուսակցութան անդամ։ Բանաստեղծ Հովհաննես Թումանյանի կրտսեր որդին։
Կենսագրություն
Արեգ Թումանյանը ծնվել է 1900 թվականին Թիֆլիսում։ Սովորել է Թիֆլիսի Լիսիցյան գիմնազիայում, որն ավարտելուց հետո` 1917 թվականին, անցել է Կոմունիստական կուսակցության շարքերը և կատարել տարբեր կուսակցական և պետական աշխատանքներ։ 1933 թվականին ընդունվել է Մոսկվայի Կարմիր պրոֆեսուրայի ինստիտուտի պատմության ֆակուլտետը, այնուհետև դասավանդել նույն ինստիտուտում։ 1937 թվականին Խորհրդային ռեժիմը Արեգ Թումանյանին աքսորել է և 1939 թվականի օգոստոսի 30-ին գնդակահարել։ Թաղվել է սովետական ՊԱԿ-ի ենթակայության տակ գտնվող «Կոմունարկա» (Մոսկվա) հատուկ պահպանման օբյեկտի տարածքում ։ Ունեցել է մեկ դուստր՝ Սուրման։
Աղբյուրներ
Կատեգորիա:Հայ հասարակական գործիչներ Կատեգորիա:Հայ պետական գործիչներ Կատեգորիա:Հայ կուսակցական գործիչներ Կատեգորիա:Հայ պատմաբաններ Կատեգորիա:Թումանյաններ Կատեգորիա:ԽՄԿԿ անդամներ
Դեպի աղբյուր (նկար)
«Դեպի աղբյուր», հայ մեծ նկարիչ Մարտիրոս Սարյանի 1926 թվականին ստեղծած կտավը, որը գտնվում է Սարյանի տուն-թանգարանում ։ Կտավը Սարյանը վրձնել է Փարիզում։
Նկարագրություն
1924 թվականին Վենետիկի բիենալեում հաջողություններ ունենալուց հետո, 1926 թվականին Սարյանը ուղևորվել է դեպի Փարիզ, որտեղ մոտ երկու տարի ապրել և ստեղծագործել է, պատրաստվել իր անհատական ցուցահանդեսին, որը բացվել է 1928 թվականի հունվարին, Փարիզի «Ժերար» պատկերասրահում։
«Դեպի աղբյուր» կտավում Սարյանը պատկերել է կուժն ուսին դեպի աղբյուրը գնացող հայ կնոջ, որը դիտողին հիշեցնում է «Քայլող կինը» նկարի եգիպտուհուն։ Կտավը ստեղծված է լայն վրձնահարվածներով` կապույտ, նարնջագույն, դեղին, կանաչ գույների համադրությամբ։
Փարիզում ստեղծված նկարների մեծ մասը տունդարձի ճանապարհին այրվել են Կոստանդնուպոլսի նավահանգստում «Ֆրիժի» նավի վրա ։ Պահպանվել են այն գործերը, որոնք վարպետը իր հետ բերել է գնացքով, նվիրել կամ վաճառել է Փարիզում։ «Դեպի աղբյուր» կտավը 1978 թվականին Մարտիրոս Սարյանի թանգարանին է նվիրաբերել ամերիկահայ հավաքորդ Հ. Հազարյանը։
2012 թվականին «Պլաստովյան աշուն» միջազգային ասամբլեայի շրջանակում «Դեպի աղբյուր» կտավը, Սարյանի մի շարք այլ ստեղծագործությունների հետ, ցուցադրվել է Ուլյանովսկի Պլաստովի անվան ժամանակակից կերպարվեստի թանգարանում ։
Նինո Ռոսսի
Ծնվել է 1895 թվականին՝ Իտալիայի Էմիլիա Ռոմանիա մարզի Ֆորլի կոմունայում։ Երաժշտական գործունեությամբ սկսել է զբաղվել վաղ հասակից։ Դասավանդել է Բեռլինի Քլինդվորդ-Շերվենկիի (1914-1924), Հռոմի Սանտա Չեչիլիա (1924-1933), Բոլոնյայի Ջիովանի Բատիստա Մարչինիի (1933-1939) և Միլանի կոնսերվատորիաներում, որտեղ էլ աշխատել է մինչև մահը (1939-1952)։
Հայտնի է ինչպես սեփական ստեղծագործություններով, այնպես էլ մի շարք դասականների, այդ թվում Սեզար Ֆրանկի, Վոլֆգանգ Ամադեուս Մոցարտի, Յոհան Սեբաստիան Բախի և Վինչենցո Մանֆրեդինիի գործերի նոր մատուցմամբ ։
Արտաքին հղումներ
Կատեգորիա:Իտալացի դաշնակահարներ Կատեգորիա:Իտալացի երաժիշտներ Կատեգորիա:Իտալացի երգահաններ Կատեգորիա:Իտալացի մանկավարժներ
Բաբի Յառ (պոեմ)
«Բաբի Յառ», Եվգենի Եվտուշենկոյի պոեմը՝ գրված 1961 թվականին Կիևում հրեաների նկատմամբ ցուցաբերված խտրականության և Հոլոքոստի մոտիվներով։ Պոեմի հիման վրա կոմպոզիտոր Դմիտրի Շոստակովիչը գրել է սիմֆոնիա։ Պոեմը թարգմանվել է 72 լեղվով և համաշխարհային ճանաչում բերել Եվգենի Եվտուշենկոյին ։
Ստեղծման պատմություն
Եվգենի Եվտուշենկոն պատմել է, որ Բաբի Յառի մասին առաջին բանաստեղծությունները տպագրել են 1944 թվականին Կարմիր բանակի հետ Կիև մտած Իլյա Էրենբուրգն ու Լև Օզերովը։ Եվտուշենկոն կարդացել է այդ բանաստեղծությունները 1944 թվականին 11 տարեկան հասակում։ Օզերովի բանաստեղծությունը Եվտուշենկոյի վրա թողել է ուժեղ տպավորություն ։ Եվտուշենկոն նաև ասել է, որ վաղուց պատրաստվում էր գրել հակասեմականության դեմ ուղղված բանաստեղծություն ։
Այդ տեսարանն այնպես է ազդել Եվգենի Եվտուշենկոյի վրա, որ նա գրել է պոեմն ընդամենը մի քանի ժամում՝ հյուրանոցում նստած ։ Ստեղծագործությունն առաջինը լսել են Եվտուշենկոյի համար գնացած Իվան Դրաչն ու Վիտալի Կորոտկինը։ Հետո Եվտուշենկոն հեռախոսով այն ընթերցել է Ալեքսանդր Մեժիրովի համար։ Դրանից հետո տեղական իշխանությունները փորձել են չեղարկել Եվտուշենկոյի ծրագրված ելույթը, սակայն զիջել են խոշոր սկանդալի վտանգի պատճառով ։
1962 թվականին Պաուլ Ցելանը պոեմը թարգմանել է գերմաներեն, Էվեն Շոշանը՝ եբրայերեն ։ Պոեմի հրատարակության 50-ամյակի առթիվ «Մակոր Ռիշոն» թերթը տպագրել է Զեև Գեյզելի թարգմանությունը, որում պահպանվել է բնօրինակի բանաստեղծական կառուցվածքը։ Ընդհանուր առմամբ այն թարգմանվել է 72 լեզվով ։
Արձագանքներ
Պոեմը դժգոհության տեղիք է տվել ինչպես հասարակության որոշ մասի, այնպես էլ պետության ղեկավարության շրջանում։ Մասնավորապես Եվտուշենկոյին մեղադրել են հրեաների ողբերգությունը նացիզմի մյուս զոհերի ֆոնին առանձնացնելու մեջ։
Պոեմի շուրջը ծավալվել է քաղաքական բանավեճ։ Մի քանի օր անց «Литературная газета» թերթում տպագրվել է Դմիտրի Ստարիկովի հոդվածը, որում նա, համեմատելով Էրենբուրգի ու Եվտուշենկոյի ստեղծագործությունները, վերջինիս մեղադրել է ինտերնացիոնալիզմի բացակայության համար։ Իլյա Էրենբուրգը խմբագրություն է ուղարկել բողոք ոչ հարիր համեմատության դեմ, սակայն ԽՄԿԿ կենտկոմն արգելել է հրապարակել նրա նամակը։ Բենեդիկտ Սառնովը հետագայում հոդվածը կոչել է հակասեմական, իսկ Ստարիկովին բնութագրել որպես «գրական սրիկա» ։
Բանաստեղծ Ալեքսեյ Մարկովը Եվտուշենկոյին գրել է.
Какой ты настоящий русский, Когда забыл про свой народ, Душа, что брюки, стала узкой, Пустой, что лестничный пролёт. Մարկովին պատասխանել են բանաստեղծներ Սամուիլ Մարշակն ու Կոնստանտին Սիմոնովը, կոմպոզիտոր Դմիտրի Շոստակովիչը, երգիչ Լեոնիդ Ուտյոսովը։ Մասնավորապես Մարշակը Մարկովին համեմատել է հայտնի սևահարյուրակ Մարկով երկրորդի հետ, իսկ Ուտյոսովը Մարկովի հասցեին գրել է, թե «հակասեմականությունը հիմարների սոցիալիզմն է» ։
Նիկիտա Խրուշչովը հրապարակայնորեն Եվտուշենկոյին մեղադրել է քաղաքական տհասության և պատմական փաստերը չիմանալու համար։
«Литературная газета» թերթի գլխավոր խմբագիր Վալերի Կոսոլապովը, որը տպագրել էր պոեմը, ազատվել է աշխատանքից ։ Դմիտրի Շոստակովիչը հիշել է, թե ինչպես են իշխանություններն ու անբարյացակամները փորձել խանգարել 13-րդ սիմֆոնիայի պրեմիերան, որը ներառում էր «Բաբի Յառ» պոեմը։ Արդյունքում, ինչպես նշում է Սոլոմոն Վոլկովը, պրեմիերան վերածվել է հակակառավարական տրամադրությունների ցույցի ։
Հետագայում Եվգենի Եվտուշենկոն բազմիցս ենթարկվել է հակասեմական հարձակումների, իսկ հակասեմականության դեմ պայքարը դարձել է նրա ստեղծագործության կարևոր մասը ։ Երկրորդ անգամ ստեղծագործությունը տպագրվել է միայն 1983 թվականի եռահատոր հրատարակությունում։ Պոեմի հրապարակային ընթերցումն Կիևում արգելված է եղել մինչև ԽՍՀՄ-ում տեղի ունեցած վերակառուցումը ։
Ըստ Եվտուշենկոյի՝ այդ արձագանքը կապված էր նրա հետ, որ հակասեմականության թեման Խորհրդային Միությունում արգելված էր։ Նա նաև նշել է, որ ստացել է բազմաթիվ նամակներ իրեն սատարողներից ։
Նշանակություն
Գնահատելով պոեմի նշանակությունը՝ Դմիտրի Շոստակովիչը գրել է.
Շատերն էին լսել Բաբի Յառի մասին, սակայն պետք եղավ Եվտուշենկոյի բանաստեղծությունը, որ մարդիկ իսկապես իմանային նրա մասին։ Փորձեր են եղել ջնջել Բաբի Յառի հիշատակը սկզբում գերմանացիները, ապա նաև ուկրաինական ղեկավարության կողմից։ Սակայն Եվտուշենկոյի բանաստեղծությունից հետո պարզ դարձավ, որ այն երբեք չի մոռացվի։ Այդպիսին է արվեստի ուժը։
Եվգենի Սիդորովը «Եվգենի Եվտուշենկո. անձը և ստեղծագործությունը» («Евгений Евтушенко: личность и творчество») գրքում նշել է, որ Կիևում Բաբի Յառի զոհերի հիշատակին նվիրված հուշարձան կանգնեցնելու գործում կա նաև պոեմի հեղինակի ներդրումը ։
Արտաքին հղումներ
Կատեգորիա:Եվգենի Եվտուշենկոյի ստեղծագործություններ Կատեգորիա:Գրական ստեղծագործություններ Հոլոքոստի մասին
Յոհաննա Դոնալ
Յոհաննա Դոնալ (Johanna Dohnal, ), ավստրիացի քաղաքական գործիչ և Ավստրիայի` կանանց հարցերի առաջին նախարարը ։
Անձնական կյանք
2010 թվականի հունվարի 22-ին քաղաքացիական ամուսնություն է գրանցել իր երկարատև զուգընկեր Աննեմարի Աուֆրեյտերի հետ ։
Մահացել է 2010 թվականի փետրվարի 20-ին, Գրաբերնի իր տանը։ Թաղված է Վիեննայի կենտրոնական գերեզմանատանը։
Ճանաչում
Վիեննայի Յոհաննա Դոնալ Պլացն անվանակոչվել է նրա պատվին ։
Արտաքին հղումներ
Կատեգորիա:20-րդ դարի կին քաղաքական գործիչներ Կատեգորիա:Ավստրիայի նախարարներ Կատեգորիա:Ավստրիայի քաղաքական գործիչներ
Բարդ նախադասություն
Բարդ նախադասությունը երկու կամ ավելի բաղադրիչներից կազմված նախադասությունն է։ Բարդ նախադասությունը շարահյուսական ուսումնասիրության հիմնախնդիր է, շարահյուսական կառուցվածքի ուսումնասիրության ավարտը, նրա վերին եզրային միավորը(եթե զանց առնենք տեքստի (հենքի մակարդակը), շարահյուսական ամեն մի հետազոտության կենտրոնը, ելակետն ու վերջնակետը ։ Բարդ նախադասությունը, ինչպես և պարզը, հանդես է գալիս որպես լեզվի երկու կարևորագույն գործառույթների ՝ մտածողության միջոցի և հաղորդակցության միջոցի իրացում կամ իրականացում:Բարդ նախադասության բաղադրիչ նախադասությունները, ի տարբերություն պարզ նախադասության, քերականորեն կապակցված են համադասական կամ ստորադասական հարաբերությամբ ։ Ժամանակակից հայերենում, որպես ելակետային կառույց, ընդունվում է բարդ նախադասության երկբաղադրիչ կաղապարը. բաղադրիչ մասերի միջև հնարավոր իմաստային և քերականական կապերը, դրանց դրսևորման տարբեր ձևերը հաշվի առնելով՝ առանձնացվում են բարդ նախադասության տարբեր տեսակներ՝ համադասական, ստորադասական, զոդվածական (շաղկապավոր), շարահարական (անշաղկապ) և այլն։ Բարդ նախադասությունները կառուցվածքով լինում են երկբաղադրիչ(երկու նախադասություն) և բազմաբաղադրիչ(երկուսից ավելի)։
Բարդ նախադասության տեսակներ
ժամանակակից լեզվաբանության մեջ բարդ նախադասությունները բաժանվում են երկու խմբի Կածանով բարձրանում էր Սանասարը
Բարդ նախադասության դասակարգման պատմություն
Բարդ նախադասությունը անվանվելէ նաև բազմաբարդ (Մ. Աբեղյան), բազմաբաղադրիչ (Ս.Աբրահամյան), հարաբարդ (Գ. Ջահուկյան) տերմիններով։ Երկբաղադրիչ և բազմաբաղադրիչ կառույցների իրացումները մասերի շարահյուսական հարաբերությունների բնույթի և դրանց դրսևորման ձևերի առումներով միմյանցից էապես չեն զանազանվում, ուստի բազմաբաղադրիչ բարդ նախադասությունները հաճախ շարահյուսագիտական աշխատանքներում առանձին քննության չեն էլ արժանանում։
Բարդ նախադասության աբեղյանական դասակարգումը
Բազմաբաղադրիչ նախադասությունների տարբեր տեսակների առանձնացումը հիմնված է լինում բաղադրիչ մասերի միջև առկա հարաբերությունների տարբեր համակցությունների վրա։ Բարդ նախադասությունների առաջին դասակարգման փորձը պատկանում է Մ. Աբեղյանին՝ «Աշխարհաբարի շարահյուսությունից» աշխատությամբ։ Հենց այստեղ էլ «բազմաբարդ խոսքերը» հստակորեն տարաբաժանվում են երկու՝ համադասական և ստորադասական տեսակների։ «Համադասությունը բազմաբարդ է լինում՝ 1. Երբ կազմված է լինում երկուսից ավելի պարզ, անկախ խոսքերից։ 2. Երբ համադաս խոսքերից մեկը կամ մի քանիսը, կամ ամեն մեկը ինքնին բարդ է, կազմված լինելով՝ ա) երկու կամ ավելի համադաս խոսքերից բ) մի գլխավոր և մի կամ ավելի երկրորդական խոսքերից, որոնք իրենց կողմից նույնպես կարող են երկրորդական խոսքեր ունենալ։ Ստորադասությունը բազմաբարդ է լինում, երբ գլխավոր խոսքն ունի երկու և ավելի երկրորդական խոսքեր, որոնք կարող են վերաբերել 1. Գլխավոր խոսքի տարբեր մասերին 2. Գլխավոր խոսքի միևնույն մասին Աբեղյանական այս սխեման (ինչպես և նրա շարահյուսագիտական շատ այլ գաղափարներ) իր հիմնական գծերով կրկնվում է հետագա հեղինակների կողմից՝ անշուշտ, որոշ մասնավորումներով կամ հավելումներով, տերմինային համապատասխան հանդերձավորմամբ։
Բարդ նախադասության սևակյան դասակարգում
Ակադեմիկոս Գ. Սևակն իր հեղինակած շարահյուսության դպրոցական դասագրքում հատուկ անդրադառնում է Աբեղյանի կողմից «համաստորադաս խոսքեր» անվանված նախադասություններին, սահմանում է դրանք և բերում համապատասխան օրինակներ ։ Բազմաբարդ խոսքերի կառուցվածքային մյուս տարբերակներին առանձին անդրադարձ չկա այս դասագրքում, սակայն «Համաստորադաս նախադասություններ» վերնագրի տակ ներկայացվում են նաև այլ բնույթի կառուցվածքներ, որոնց հեղինակային բնութագրումները սկզբունքային առումով բավական հետաքրքիր են։ «Բարդ ստորադասական նախադասության մեջ, համադաս նախադասություն կարող են ունենալ ոչ միայն երկրորդական, այլև գլխավոր նախադասությունները։ Գլխավոր նախադասության համադաս նախադասությունը ինքն էլ դառնում է գլխավոր, եթե երկրորդական նախադասությունը հավասարապես լրացնում է երկու գլխավոր նախադասությունների միտքը, օրինակ՝ Երբ զանգը տրվում է, բոլորս մտնում ենք դասարան, և դասն սկսվում է։ Շատերը գիտեին, բայց ես վերջերս իմացա, որ ռադիոընդունիչների մեջ լամպերի փոխարեն օգտագործվում են կիսահաղորդիչներ»։ Շարունակության մեջ Գ. Սևակը ներկայացնում է մի այլ կառույց ևս, որը, ինչպես երևում է, նախորդի տարբերակն է համարում և նրա հետ միասին էլ հատկացնում է ստորադասական տիպին։ «Լինում են սակայն և այնպիսի դեպքեր, երբ գլխավոր նախադասությանը ստորադասված երկրորդական նախադասությունը բոլորովին չի վերաբերում գլխավորին համադաս նախադասությանը։ Օրինակ՝ Ես պատասխանեցի, որ կիսահաղորդիչները փոխարինում են լամպերին, և ուսուցիչը ինձ գովեց։ Այստեղ՝ որ կիսահաղորդիչները փոխարինում են լամպերին երկրորդական նախադասությունը լրացնում է միայն ես պատասխանեցի նախադասության միտքը (ի՞նչ պատասխանեցի), բայց կապված չէ ուսուցիչը ինձ գովեց նախադասության հետ։ Հետևաբար, թեև ուսուցիչը ինձ գովեց նախադասությունը համազոր է գլխավոր նախադասությանը, բայց գլխավոր չէ երկրորդական նախադասության համար, այլ միայն գերադաս է նրա համեմատությամբ»։ Բերված երկու կառուցատիպերն էլ Գ. Սևակը ստորադասական է համարում և որպես ընդհանուր եզրահանգում գրում է. «Գլխավոր և երկրորդական նախադասությունների փոխադարձ հարաբերության այս տարբերությունները, ինչպես և համաստորադաս նախադասությունների առկայությունը, բարդ ստորադասական նախադասության կառուցվածքի էական փոփոխություն չեն ստեղծում, ուստի և քերականական տարբեր անուններով կոչելը սխալ է։ Կա միայն բարդ ստորադասական նախադասություն՝ անկախ գլխավոր և երկրորդական նախադասությունների քանակից և հարաբերություններից, կան համադաս գլխավոր նախադասություններ, գլխավորին համադասվող գերադաս նախադասություններ, կան համաստորադաս երկրորդական նախադասություններ, բայց չկա բարդ համաստորադասական նախադասություն, բարդ համագերադասական նախադասություն, բարդ համաստորագերադասական նախադասություն։ Շատ ճյուղավորված և բարդ նախադասությունը կարելի է կոչել բազմաբարդ» ։
Բարդ նախադասության հետաբեղյանական դասակարգում
Ա․ Գարեգինյանը գործածում է «խառը տիպ» անվանումը համադասական այն կառույցների համար, որոնց համադասվող բաղադրիչները իրենց հերթին բարդ ստորադասական նախադասություններ են և ստորադասական կառույցների մեջ որպես ինքնուրույն տեսակ նշում է մեկից ավելի գլխավորներով և ընդհանուր երկրորդական(ներ)ով տարբերակը (որը, ինչպես տեսանք, նշվել է նաև Սևակի դասագրքում)։ Բազմաբաղադրիչ ստորադասական մյուս կառուցատիպերը անվանվում են համաստորադասում (երկու տիպի՝ համասեռ և անհամասեռ երկրորդականներով) և ենթաստորադասություն կամ հաջորդական ստորադասություն ։
Գրականություն
Արտաշես Պապոյան, Խաչիկ Բադիկյան, Ժամանակակից հայոց լեզվի շարահուսություն, Երևան 2003, էջ 211-228
Ծանոթագրություններ
Կատեգորիա:Շարահյուսություն
Արփենիկ Թումանյան
Արփենիկ Թումանյան (1899, Թիֆլիս - 1981), հայ հասարակական գործիչ, գրադարանավարուհի։ Բանաստեղծ Հովհաննես Թումանյանի դուստրը։
Կենսագրություն
Արփենիկ Թումանյանը ծնվել է 1899 թվականին Թիֆլիսում։ Սովորել է Թիֆլիսի Գայանյան օրիորդաց դպրոցում, որից հետո ընդունվել է Թիֆլիսի Պոլիտեխնիկական ինստիտուտ։ Շուտով տեղափոխվել է Մոսկվա և աշխատանքի անցել Նախարարական խորհրդի հայկական բաժնում։ Որոշ Ժամանակ անց նշանակվել է Լենինյան հանրային գրադարանի հայկական բաժնի գլխավոր քարտուղար։ Կյանքի վերջին շրջանում տեղափոխվել է Երևան։ Գրադարանային գործի մեծ փորձը Արփենիկը ներդնում է իր հոր՝ Հովհաննես Թումանյանի անձնական գրադարանի մշակման գործում։
Աղբյուրներ
Կատեգորիա:Հայ հասարակական գործիչներ Կատեգորիա:Գրադարանավարներ Կատեգորիա:Թումանյաններ Կատեգորիա:Վրաստանի տեխնիկական համալսարանի շրջանավարտներ
Ալ-Ջալաա
Ալ-Ջալաա (الجلاء), քաղաք Սիրիայի Արաբական Հանրապետության արևելյան հատվածում՝ Դեյր-էլ-Զորի մարզի Աբու Քամալի գավառում, Եփրատ գետի ափին։ Հանդիսանում է համանուն շրջանի վարչական կենտրոնը։
Մոտակա բնակավայրերն են՝ արևմուտքում ալ-Աբասը, հարավում ալ-Ռամադին և Աբու Քամալը, իսկ հյուսիսում Քարաջին և Հաջինը։ Համաձայն Սիրիայի կենտրոնական վիճակագրական ծառայության տեղեկատվության՝ Ալ-Ջալաան 2004 թվականին ունեցել է 9171 բնակչություն ։
Ծանոթագրություններ
Կատեգորիա:Աբու Քամալի գավառ Կատեգորիա:Սիրիայի քաղաքներ
Սերեն (կոմունա)
Սերվե (Serain), կումունա Ֆրանսիայում։ Գտնվում է Պիկարդիա մարզի Էնա գավառում։ Մտնում է Բոեն ան Վերմանդուա գավառի կազմի մեջ։ Կոմունայի շրջանը Սեն Կանտենն է։
Կոմունայի INSEE կոդը՝ 02709:
Բնակչություն
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։
Տնտեսություն
2010 թվականին համայնքի 234 աշխատունակ (15-64 տարեկան) բնակիչներից 169-ը տնտեսապես ակտիվ էին, 65-ը՝ ոչ ակտիվ (ակտիվության ցուցանիշը կազմել է 72,2%, 1999 թվականին եղել է 68,2%)։ 169 տնտեսապես ակտիվ բնակիչներից աշխատում էին 143-ը (83 տղամարդ և 60 կին), գործազուրկ էին 26 մարդ (13 տղամարդ և 13 կին)։ 65 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 24-ը՝ թոշակառուներ, 24-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր Կատեգորիա:Էնա դեպարտամենտի կանտոններ
Կարմիր մոլորակի գաղտնիքը (մուլտֆիլմ)
Կարմիր մոլորակի գաղտնիքը, (Mars Needs Moms) ամերիկյան հայտնի «The Walt Disney Company» ընկերության մուլտֆիլմը ., որը ստեղծվել է 2011 թվականի մարտի 11-ին Ամերիկայի Միացյալ Նահանգներում ։ Ռուսաստանի Դաշնությունում մուլտֆիլմի պրեմիերան տեղի է ունեցել մարտի 10-ին ։
Սյուժե
Բոլորին հայտնի է, որ Մարս մոլորակը շատ մոտ է Երկիր մոլորակին։ Ըստ մուլտֆիլմի սցենարի, ԱՄՆ-ում մինչ այս դեպքը վարկած էր համարվում այլմոլորակայինների գոյությունը։ Ամերիկայի Միացյալ Նահանգների մի ընտանիքում ապրում էր փոքրիկ Մայլոն և իր մայրը։ Մայլոն շատ չարաճճի երեխա էր և հաճախ նա իր գործունեությամբ բարկացնում էր իր մայրիկին։ Չնայած դրան, Մայլոյի մայրը կարողանում էր պատշաճ կերպով դաստիերակել իր տղային և այդ ամենի ամսին իմանում են նաև Մարս մոլորակից։
Երկրից միլիոնավոր կիլոմետրեր հեռավորության վրա՝ Մարս մոլորակում, կազմվել էր այլմոլորակայինների խումբ, որոնք մարդիկ էին փախցնում Երկիր մոլորակից և դարձնում իրենց ռոբոտը։ Մարսի ղեկավարը զբաղվում էր ռոբոտաշինությամբ և մտադրությւոն ուներ ամբողջ տիեզերքը լցնել ռոբոտներով և այլմոլորակայիններով։ Նրան ղեկավարած խումբը երեկոյան գնում էր Երկիր մոլորակ և թռչող ափսեի միջոցով գողանում Երկրում ապրող տարբեր խելացի մարդկանց, ովքեր աչքի են ընկնում ճիշտ ուսուցանելով, ստեղծագործելով և գյուտարարությամբ։
Այլմոլորակայինների հերթական զոհը դարձավ Մայլոյի մայրը։ Մի օր, երբ արդեն ուշ էր՝ Մայլոյի մայրը Մայլոյին տարավ սենյակ՝ որպեսզի քնի։ Մայլոն խորամանկորեն ձևացրեց թե քնել է, իսկ մայրը հեռացավ սենյակից։ Դրանից հետո սենյակից դուրս եկավ նաև խորամանկ տղան և ականատես եղավ մի ահավոր տեսարանի. նրա մորը բռնել էին տարօրինակ զրահով ոչ մարդանման ինչ-որ արարածներ և ստիպողաբար տանում էին թռչող ափսեի մեջ։ Մայլոն ևս վազեց մոր հետևից և թռչող ափսեից կախված մոր և այլմոլորակայինների հետ թռչեց Մարս՝ կարմիր մոլորակ։ Մարսում նրանք վայրէջք կատարեցին և Մայլոն նահետացավ՝ որպեսզի նրանք չտեսբեբ իրեն։ Նրանց խոսակցություններից Մայլոն կռահեց, որ հաջորդ օրը նրանք պատրաստվում են իր մոր ուղեղը տեղադրեն ինչ-որ երկաթե մեխանիզմի մեջ։ Մի պահ տղան սարսափեց, սկաայն հետո ուշքի եկավ և վազեց ամբողջ Մարս մոլորակով մեկ։ Մարսում նա ծանոթացավ մեկ այլ տղայի հետ, ով ևս նույն բախտին էր արժանացել։ Նա օգնություն խնդրեց այդ տղայից, սակայն մերժում ստացավ։ Որոշ ժամանակ անց հայտնվեց այդ տղան և իր օգնությունը առաջարկեց։ Երկու տղաների միացյալ համագործակցության շնորհիվ ի վերջո մարդիկ ազատվեցին այլմոլորակայինների գերությունից։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2011 մուլտֆիլմեր Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Walt Disney Pictures ֆիլմեր Կատեգորիա:3D մուլտֆիլմեր Կատեգորիա:Ամերիկյան արկածային կինոկատակերգություններ
Արամի հուշատետրը
Արամի հուշատետրը, կատալոնացի արձակագիր Մարիա Անխելս Անգլադայի ստեղծագործությունը հայոց ցեղասպանության մասին։
Հեղինակի մասին
Մարիա Անխելս Անգլադան (1930-1999 թթ.) կատալոնացի արձակագիր, բանաստեղծ և խոհագիր է, Ժոսեֆ Պլայի անվան մրցանակի դափնեկիր։ Ծնվել է Բարսելոնայի նահանգում՝ Վիկում։ Երկար տարիներ եղել է Բարսելոնայի երկրորդական վարժարանի դասական բանասիրության պրոֆեսոր։ 1961 թվականին տեղափոխվել է Ֆիգերաս, որտեղ ապրել է մինչև իր մահը։
Գրքի մասին
«Արամի հուշատետրը» Մարիա Անխելս Անգլադայի վերջին ծավալուն ստեղծագործությունն է, որը գրված է ցեղասպանությունը վերապրած մայր ու որդու օրագրային գրառումների, պատմական վկայությունների, վավերաթղթերի, գեղարվեստական ստեղծագործությունների հիման վրա։ Վեպը լայն արձագանք է գտել Կատալոնիայում, Իսպանիայում, արժանացել մամուլի բարձր գնահատականին։ Գրաքննադատները միահամուռ այն կոչել են «Հայոց ցեղասպանության հավաստի ու ցնցող վավերագրություն»։
Բովանդակություն
«Արամի հուշատետրը» վեպը պատմում է 20-րդ դարասկզբի մի հայ ընտանիքի ոդիսականի մասին։ Միլիոնավոր անմեղ հայեր Կիլիկիայի տարբեր բնակավայրերից, Փոքր Հայքի նախկին թագավորությունից, Վանից, սևծովյան քաղաքներից տեղահանվում, աննախադեպ բռնագաղթի են ենթարկվում։ Նրանց թվում, հանգամանքների բերումով ընտանիքի մյուս անդամներից բաժանված, 15-ամյա Արամն ու Մարիկը՝ մայրը։ Երկար դեգերումներից հետո նրանք հաստատվում են Մարսելում, փորձում իրենց ազգային գոյությունը վերահաստատել տեղի հայկական համայնքում՝ չմոռանալով անցյալը։
«Արամի հուշատետրը» ունի պատմական հենք, հերոսները կերպավորվում են իրական պատկերներով։ Վեպում իրար են հաջորդում գլխավոր հերոսների՝ Արամի ու Մարիկի ձայները, ովքեր անմիջականորեն պատմում են իրենց տանջալի գաղթի՝ Արևելյան Հայաստան, Հունաստան հասնելու (որտեղ մտերմանում են մի հույն ընտանիքի հետ), վերջապես Մարսելում հաստատվելու մասին։
Ծանոթագրություններ
Կատեգորիա:Գրական գործեր Հայոց ցեղասպանության մասին Կատեգորիա:1997 գրքեր
Լյուկ Բրեյսի
Լյուկ Բրեյսի (Luke Bracey, ծնվել է 1989 թվականի ապրիլի 26 - ին Սիդնեյում), ավստրալիացի դերասան։ Բրեյսին հայտնի է շնորհիվ իր Թրեյ Պալմերի դերով ավստրալիական «Տուն և ճանապարհ» օճառային օպերայում։ Նա նաև նկարահանվել է ավստրալիական երիտասարդական «Պարային ակադեմիա» սերիալում։ 2011 թվականին Լեյտոն Միստրի հետ նկարահանվել է «Մոնտե Կառլո» ֆիլմում ։ 2013 թվականի սկզբին ստացել է ամերիկյան՝ ABC ալիքով ցուցադրվող «Արևմտյան կողմը» սերիալի գլխավոր տղամարդու դերը ։
Ծանոթագրություններ
Կատեգորիա:Ավստրալիացի դերասաններ
Սերենժ է Նել
Սերվե (Seringes-et-Nesles), Կումունա Ֆրանսիայում, Գտնվում է Պիկարդիա մարզում։ Էնա գավառում։ Մտնում է Ֆեր ան Տարդենուա կանտոնի կազմի մեջ։ Կոմունայի շրջանը Շատո Տերի է։
Կոմունայի INSEE կոդը՝ 02713:
Բնակչություն
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։
Արտաքին հղումներ
Կատեգորիա:Ֆրանսիայի բնակավայրեր
Ալֆրեդ ֆոն Զալլետ
Ալֆրեդ ֆոն Զալլետ (Alfred Friedrich Constantin von Sallet, ), գերմանացի պատմաբան, հնագետ, դրամագետ և արվեստի գործերի կոլեկցիոներ։
Գերմանացի գրող Ֆրիդրիխ ֆոն Զալլետի որդին է։
Կենսագրություն
1870 թվականի հունվարին նշանակվել է որպես Դրամի կաբինետի տնօրենի օգնական, իսկ 1884 թվականին նշանակվել է տնօրեն` այդ պաշտոնում փոխարինելով Յուլյա Ֆրիդլենդերին։ 1873 թվականին հրատակել է «Zeitschrift für Numismatik» պարբերականը։
1897 թվականին պարգևատրվել է Բրիտանական թագավորական դրամագիտական ընկերության մեդալով ։
Արտաքին հղումներ
Կատեգորիա:Գերմանացի պատմաբաններ Կատեգորիա:Գերմանացի արվեստագետներ Կատեգորիա:Գերմանացի հնագետներ Կատեգորիա:Հումբոլդտի համալսարանի շրջանավարտներ
Երկիր մոլորակի բնակչության պատմություն
Այս հոդվածում ներկայացված է Երկիր մոլորակի վրա մարդկանց պատմական և կանխատեսվող թվաքանակների մասին տվյալների ցուցակը՝ ելնելով տարբեր աղբյուրներից։ Մինչև մ. թ. ա. 10000 թվականի գնահատումները կարող են լինել միայն հնագիտական ուսումնասիրությունների համար։
Ստորև տրված աղյուսակում օգտագործվում է տարեթվերի աստղագիտական համարակալումը, բացասական թվերը մոտավորապես համապատասխանում են «մեր թվարկությունից առաջ» տարիներին (այսինքն՝ -10 000 = 10 000 տարի մ.թ.ա., և այլն)։ Ժողովրդագրական գնահատականներն ըստ մայրցամաքների
Հղումներ
Կատեգորիա:Բնակչություն
Լուիս Գարավիտո
Լուիս Ալֆրեդո Գարավիտո Կուբիլյոս, նույնպես հայտնի է որպես La Bestia («Գազան») կամ Tribilín (Դիսնեյի Գուֆի կերպարի իսպանական անունը), կոլումբիացի սերիական մարդասպան։ 1999 թվականին նա բռնաբարել, խոշտանգել և սպանել է 138 երեխաների և պատանիների ։ Նրա զոհերի քանակը, դատելով քարտեզների վրա կմախքների տեղադրումից, որոնք Գարավիտոն նկարել է բանտում, կարող էր գերազանցել 300-ը։ Գարավիտոն շարունակում է խոստովանել նոր սպանությունները։ Տեղական լրատվամիջոցները նրան նկարագրում են որպես «աշխարհի ամենավատ սերիական մարդասպան»։ Գինեսի ռեկորդների գրքում նշվում է ևս մեկ կոլումբիացի՝ Պեդրո Ալոնսո Լոպեսը, որը Կոլումբիայում հայտնի է որպես «Անդերի հրեշ», որպես մեր ժամանակի «ամենամասշտաբային» սերիական մարդասպան , սակայն հաստատված զոհերի քանակով Գարավիտոն գլխավորում է այդ ցուցակը, և նրան հաջորդում է Լոպեսը։ Դատական մարմինը որոշել է, որ Գարավիտոյի բոլոր դատավճիռները կազմում են 1853 տարի և 9 օր ազատազրկում։
Վաղ կյանք
Չնայած Գարավիտոյի մայրն անհայտ է, Խենովայի համայնքում լուրեր են շրջանառվում, որ Գարավիտոյի մայրը երկար ժամանակ մարմնավաճառ է եղել։ Մարմնավաճառությամբ զբաղվելու ժամանակ Գարավիտոյի մայրը դաժան բռնության է ենթարկվել Գարավիտոյի հոր կողմից, որը մոլի հարբեցող է եղել, ինչպես նաև դաժան է վարվել Գարավիտոյի եղբայրների և քույրերի հետ։ Մոտավորապես նույն ժամանակ Գարավիտոյի հայրը ստիպում էր Գարավիտոյին հետևել, թե ինչպես է նրա մայրը սեռական կապի մեջ մտնում իր հաճախորդների հետ, թույլ տալով իր մոր հաճախորդներին սեռական վիրավորանք և ոտնձգություններ կատարել Գարավիտոյի նկատմամբ։ Թմրանյութերի ազդեցության տակ Գարավիտոյի մայրը ոչինչ չէր կարող անել հոր՝ հարբեցող Գարավիտոյի դաժան վերաբերմունքի և խոշտանգումների դեմ։ Ի վերջո Գարավիտոն փախել է տնից և ողջ մնացել կոլումբիական փողոցներում։ Ութ տարեկանում Գարավիտոյին մի մանկապիղծ է գտել։ Տղամարդը Գարավիտոյին տաք կերակուր և հանգստի վայր է խոստացել, Գարավիտոն դժկամությամբ է ընդունել այդ առաջարկը, սակայն տաք սննդի և քնի վայրի փոխարեն տղամարդը Գարավիտոյին տարել է լքված տուն, որտեղ Գարավիտոն սեռական բռնության է ենթարկվել։ Դրանից մի քանի օր անց Գարավիտոն միացել է խռովարար ավազակախմբին՝ պաշտպանվելու համար։ Այս ավազակախումբը հաճախ կողոպտել է խաղաղ կոլումբիացիներին սննդի, փողի և ավտոմեքենաների համար, որոնք նրանք փոխանակում էին տեղական խանութներում ։
Գարավիտոն սկսել է աշխատել, երբ «վաստակել» է բավարար գումար փողոցներում գոյատևելու համար ։ Չնայած Գարավիտոն հաճախ էր տեղափոխվում, Նա Տերեզա անունով ընկերուհի ուներ։ Նրա ընկերուհին մի երեխա է ունեցել, որի հետ, ինչպես նա հիշում է, շատ լավ հարաբերությունների մեջ էր։ Գարավիտոյի ընկերները գիտեին, որ նա բարի է, բայց հեշտությամբ զայրանում է։
Զոհերի տեսակներ և սպանության բնույթ
Գարավիտոյի զոհերը հստակ նույնականացվել են իրենց տարիքից, սեռից և սոցիալական կարգավիճակից ելնելով։ Գարավիտոն հետապնդել է 6-16 տարեկան տղաներին, որոնք կամ անտուն, կամ գյուղացիներ, կամ որբ են եղել։ Նա մոտենում էր փոքր տղաներին կամ մարդաշատ փողոցներում, կամ միայնակ գյուղական վայրերում և գայթակում էր նրանց, կաշառք տալով փոքր նվերներով, ինչպիսիք են փողը, կոնֆետները կամ պատահական աշխատանքների առաջարկները ։ Նա առաջարկում էր հեշտ աշխատանք փողի համար և նույնիսկ քողարկում էր տարբեր կերպարների տակ, որոնք կարող էին համարվել օրինական կերպով աշխատանք առաջարկողներ, ինչպիսիք են քահանան, ֆերմերը, փողոցային վաճառականը, թմրավաճառը, տարեց մարդը և խաղամոլը ։ Որպեսզի կասկած չառաջանա նրա գործունեության վերաբերյալ, Գարավիտոն հաճախ փոխում էր իր քողարկումը։
Երբ Գարավիտոն ձեռք էր բերում երեխայի վստահությունը, նա քայլում էր տղայի հետ, մինչև նրանք չէին հոգնում և խոցելի դառնում, ինչը նրանց դարձնում էր հեշտ կառավարելի։ Նախ, նա կապում էր նրանց ձեռքերը։ Այնուհետև Գարավիտոն իրենցից հանում էր ամբողջ հագուստը և սկսում խոշտանգել, բռնաբարել, երբեմն էլ գլխատել։ Սովորաբար տղաները երկար բռնաբարությունների և կտտանքների էին ենթարկվում։ Սակայն երբեմն նա սրածայր առարկաներ են մտցնում նրանց ետևի անցումի մեջ։ Երեխաների մարմինները հայտնաբերվել են ամբողջությամբ մերկ, և բոլորի վրա եղել են խայթոցների հետքեր և անալ ներթափանցման հետքեր; մարմինների կողքին հայտնաբերվել են քսայուղերի շշեր և սպիրտային դատարկ շշեր։ Դիակների մեծ մասում երկարատև խոշտանգումների հետքեր են եղել ։
Հետաքննություն
1992 թվականից սկսած՝ 6-16 տարեկան տղաները սկսել են անհետանալ Կոլումբիայի փողոցներից։ Տասնամյակներ շարունակ շարունակվող քաղաքացիական պատերազմի պատճառով Կոլումբիայում շատ երեխաներ աղքատ էին, անօթևան կամ որբացած։ Տարիներ շարունակ այդ սպանությունները աննկատ են մնացել, քանի որ շատ զոհեր չեն ունեցել իրենց անհետացման մասին որևէ ոստիկանական հաշվետվություն։ Մարմինների կուտակումները սկսել են ի հայտ գալ ամբողջ Կոլումբիայում, սակայն իշխանությունները դրան հատուկ ուշադրություն չեն դարձրել ընդհուպ մինչև 1997 թվականը, երբ բացահայտվել են զանգվածային գերեզմաններ ։
Նման մեծ թվով կորած երեխաները լայն հետաքննություն էին պահանջում, քանի որ այդ սպանությունները չեն սահմանափակվել ինչ-որ կոնկրետ շրջանում։ 1998 թվականի փետրվարին Խենովա քաղաքից ոչ հեռու հայտնաբերվել են երկու մերկ երեխաների մարմիններ, որոնք բլրի վրա պառկած էին միմյանց կողքին։ Հաջորդ օրն ընդամենը մի քանի մետր հեռավորության վրա արդեն հայտնաբերվել է ևս մեկ դիակ։ Բոլոր երեք դիակների ձեռքերը կապված էին ոտքերի հետ և բոլորը սեռական բռնության հետքեր ունեին։ Զոհերի պարանները խիստ կտրվել են, իսկ մեջքի, սեռական օրգանների, ոտքերի ու հետույքների վրա կապտուկներ են նկատվել։ Սպանության գործիքը հայտնաբերվել է նույն շրջանում, ինչ դիակները։ Հանցագործության վայրում հայտնաբերված գրության վրա գրված է եղել հասցե, այդ տեղեկությունը նրանց բերել է Գարավիտոյի ընկերուհու մոտ ։
Նրա հետ կապվել են, սակայն նա ոստիկանությանը ասել է, որ Գարավիտոն արդեն մի քանի ամիս չի տեսել։ Սակայն նա ոստիկանությանը տվել է իր մոտ թողած պայուսակը, որի մեջ Գարավիտոյի իրերն էին։ Այդ առարկաները ներառում էին երիտասարդ տղաների լուսանկարները, նրա սպանությունների մանրամասն օրագրերը, զոհերի հաշվարկներն ու հաշիվները։ Այս նոր տեղեկատվությունը նրանց հանգեցրել է Գարավիտոյի նստավայրին, բայց տունը դատարկ էր։ Խուզարկուները կարծում էին, որ Գարավիտոն կամ ճանապարհորդում է աշխատանքի միջոցով, կամ հեռանում է՝ փորձելով գտնել իր հաջորդ զոհին։ Ընդամենը մի քանի օր անց նա ձերբակալվել է տեղի ոստիկանության կողմից՝ դեռահասին բռնաբարելու փորձի մեղադրանքով։ Անոթևան մի մարդ բավականին մոտ էր, որպեսզի հետևւեր Գարավիտոյի և երեխայի միջև պայքարին և անհրաժեշտ է համարել փրկել դեռահասին։ Գարավիտոն ձերբակալվել է, և ոստիկանությունն առանց իմացության կալանքի տակ է վերցրել մի մարդու, որը Կոլումբիայում ամենահետախուզվող մարդասպանն էր։
Կալանավորում և խոստովանություն
Գարավիտոն ձերբակալվել է 1999թվականի ապրիլի 22-ին՝ բռնաբարության փորձի առանձին մեղադրանքներով ։ Գարավիտոն հարցաքննվել է տեղի սպանությունների և բռնաբարության փորձի մեղադրանքների կապակցությամբ։ Ոստիկանությունը ենթադրում էր, որ Գարավիտոն ծրագրել էր սպանել տղային, եթե չմիջամտեր պատահական անցորդը։ Կարճ հարցաքննությունից հետո խուզարկուները Գարավիտոյին կասկածում են, որ նա La Bestia-ն է, թեև Գարավիտոն պնդել է իր անմեղությունը։ Իր սպանությունների մանրամասն նկարագրությունը Գարավիտոյին հասցրել է արցունքների ։
Կոլումբիայի արդարադատության նախարարության համար Գարավիտոյի խոստովանությունը բավարար չէր։ Գարավիտոն աչքի հիվանդություն ուներ, որը հազվադեպ էր և հանդիպում էր միայն տղամարդկանց որոշակի տարիքային խմբում։ Նրա ակնոցները հատուկ նախագծված են իր յուրահատուկ վիճակի համար։ Հենց այդ ակնոցներն են հայտնաբերվել զանգվածային թաղման վայրում։ Գարավիտոն նաև թողել է ալկոհոլի դատարկ շիշ, ներքնազգեստ և կոշիկներ։ Նրա ԴՆԹ-ն հայտնաբերվել է զոհերի վրա՝ իրենից հետո մնացած այլ առարկաների հետ միասին։ Ոստիկանությունը նախատեսել է մի ամբողջ բանտային սենյակ, որտեղ պահվել է Գարավիտոն՝ աչքերի հետազոտություն անցնելու համար; նրա աչքի հետազոտության արդյունքները կօգնեն ոստիկանությանը գտնել Գարավիտոյի ակնոցները։ Դա պարտադիր դարձնելով բոլոր բանտարկյալների համար, նրանք նվազեցրել են Գարավիտոյի կասկածները և նրան պահել իր տեսողության մասին ստերից ։
Երբ Գարավիտոն դուրս է եկել խցից, խուզարկուները ԴՆԹ-ի նմուշներ են վերցրել իր բարձից և հյուրասենյակից։ Զոհերի վրա հայտնաբերված ԴՆԹ-ն համընկնում էր Գարավիտոյի խցում հայտնաբերված ԴՆԹ-ի հետ ։ Գարավիտոն խոստովանել է 140 երեխաների սպանությունը և մեղադրվում էր ամբողջ Կոլումբիայում 172 մարդու սպանության մեջ։ Նա մեղավոր է ճանաչվել 172 սպանություններից 138-ում։ Գարավիտոն դատապարտվել է 1853 տարվա և 9 օրվա ազատազրկման, ինչը դարձել Է Կոլումբիայի պատմության մեջ ամենաերկար դատավճիռը ։ Սակայն Կոլումբիական օրենքները սահմանափակում են բանտարկության ժամկետը մինչև 40 տարի, և քանի որ Գարավիտոն օգնել է ոստիկանությանը գտնել զոհերի մարմինները, նրա ժամկետն ավելի է կրճատվել մինչեւ 22 տարի ։
Ներկայումս Գարավիտոն պատիժ է կրում Կոլումբիայի էլ Սեզար դեպարտամենտի «Վալեդուպար» խիստ ռեժիմի բանտում։ Նրան պահում են մյուս բոլոր բանտարկյալներից առանձին, քանի որ վախենում են, որ նա անմիջապես կսպանվի ։ Նա պետք է ազատ արձակվի 2021 թվականին։ Այնուամենայնիվ, Կոլումբիական օրենսդրությունը նշում է, որ երեխաների դեմ հանցագործություններ կատարած անձինք իրավունք չունեն ստանալ որևէ «արդարադատության առավելություններ» և պարտավոր են անցկացնել առնվազն 60 տարի բանտում։ Գարավիտոյի դեպքում դա նշանակում է, որ առավելագույն 40-ամյա բանտարկության սահմանը, և հատկապես 22 տարի կրճատումը ոստիկանությանը օգնելու համար, որպեսզի գտնեն զոհերի մարմինները, համարվում են «արդարադատության առավելությունները» և չեն կիրառվի, ինչից հետևում է, որ Գարավիտոյի բանտում անցկացրած տարիների քանակը կարող է հասնել 80-ի ։
Հասարակության արձագանք
Շատ կոլումբիացիներ քննադատել են Գարավիտոյին վաղաժամ ազատ արձակելու հնարավորությունը։ Վերջին տարիներին կոլումբիացիները ավելի ու ավելի հաճախ են կարծում, որ Գարավիտոյի դատավճիռը բավարար պատիժ չէ նրա հանցագործությունների համար։ Ոմանք պնդում էին, որ նա արժանի է կամ ցմահ բանտարկության, կամ մահապատժի, ինչը Կոլումբիայում հնարավոր չէ։ Կոլումբիայի օրենսդրությունը ոչ մի դրույթ կամ մեթոդ չի նախատեսել ավելի երկար ժամկետով դատավճիռ կայացնելու համար, ինչը դիտվում էր որպես օրենքի պակաս, որը հանգեցրել է կոլումբիական հասարակության մեջ սերիական մարդասպանների հայտնվելու հնարավորությանը։ Այդ ժամանակից ի վեր օրենքն այդ հանցագործությունների համար առավելագույն պատիժն ավելացրել է մինչև 60 տարվա ազատազրկում ։
Մատենագրություն
Կատեգորիա:Անձինք այբբենական կարգով Կատեգորիա:Կոլումբիայում ծնվածներ Կատեգորիա:Կոլումբիացի սերիական մարդասպաններ
Ջրասուզակ
Ջրասուզակ, հատուկ անջրանցիկ հանդերձանքով ջրի մեջ սուզվող ու աշխատող մարդ, որ կարողանում է ջրի մեջ սուզվել և այնտեղ մնալ երկու րոպեից ավելի։ Դեռևս չորս հազար տարի առաջ փորձառու սուզակները կարողանում էին ծովի հատակից մարգարիտներ, մարջանի ճյուղեր, թանկարժեք խեցիներ հանել։ Սուզակներից շատ քչերն են կարողանում ջրի տակ մնալ 2 րոպեից ավելի։ Չմրսելու համար ջրասուզակը հագնում է բրդե սպիտակեղեն, իսկ վրայից՝ «վերնաշապիկ»՝ ռետինե լողահագուստ, որի պտուտակներով ամրացվում է ապակե պատուհաններ ունեցող մետաղե սաղավարտը։ Որպեսզի ջուրը ջրասուզակին դուրս չմղի, նրա մեջքին ու կրծքին կախում են կապարե ծանրություններ, իսկ հավասարակշռությունը չկորցնելու համար ոտքերին հագցնում է կապարե ներբաններով մետաղե կոշիկներ և ամուր պարանով իջեցնում ջրի խորքը։ Քանի որ լողազգեստ հագած մարդը դառնում է անդյուրաշարժ, դրա համար ստեղծվել է թեթև, առանց կապարե ծանություների ու ներբաների լողահագուստ։ Ջրասուզակն օդը հետն է վերցնում թիկունքին ամրացված անոթներով, թիավարում է ոտքերին հագած ռետինե լաստերով և լողում ցանկացած ուղղությամբ՝ խորանալով մինչև 300-500 մ։ Ջրասուզակն ամեն գործի վարպետ է․ ջրի տակ հարկ է լինում դառնալ և՛ էլեկտրաեռակցող, և՛ փականագործ, և՛ մոնտաժող, և՛ շինարար, և՛ պայթեցնող։ Հիդրոէլեկտրակայան կառուցեն, թե ամբարտակ, շլյուզ թե կամուրջ, ստորջրյա կաբել (մալուխ) անցկացնեն թե խողովակաշար, ամենուր ջրասուզակներ են հարկավոր։ ԵՎ, իհարկե, ջրասուզակն է խցանում նավի հատակին առաջացած ճեղքը, օգնում ծովի հատակից բարձրացնել ջրասույզ եղած նավը ։
Ծանոթագրություններ
Կատեգորիա:Ջրասուզակներ Կատեգորիա:Մասնագիտություններ
Կապի բուսական շրջան
Կապի բուսական շրջան (Cape Floristic Region), բուսական շրջան Հարավային Աֆրիկայի հարավային գագաթի տարածքում։ Սա Կապի բուսական թագավորության (Հարավային Աֆրիկա) միակ բուսական շրջանն է և ներառում է միայն մեկ բուսական նահանգ՝ Կապի բուսական նահանգը։
Կապի բուսական շրջանն աշխարհի վեց ճանաչված ծաղկային թագավորություններից ամենափոքրն է և հանդիսանում է աներևակայելի մեծ բազմազանության և էնդեմիզմի տարածք, որտեղ գտնվում են ավելի քան 9000 անոթային բույսերի տեսակներ, որոնցից 69 տոկոսը էնդեմիկ են ։ Այս բազմազանության մեծ մասը կապված է ֆինբոշ բիոմի հետ ։ Ֆինբոշ կենսաբազմազանության տնտեսական արժեքը, որը հիմնված է ֆինբոշ արտադրանքի բերքով (օրինակ՝ վայրի ծաղիկներ) և էկոտուրիզմի արդյունքներով, տարեկան գնահատվում է 77 միլիոն ռանդ ։ Կապի բուսական շրջանը, որպես կենսաբազմազանության կիզակետ, ունի ինչպես տնտեսական, այնպես էլ ներհատուկ բիոլոգիական արժեք ։
Տեղանք և նկարագրություն
Կապիի բուսական շրջանն ունի աշխարհի բարձր բուսական տեսակների ամենամեծ ոչ-արևադարձային համակենտրոնացումը, տարածաշրջանը միակ կիզակետն է, որն ընդգրկում է մի ամբողջ ծաղկային թագավորություն և ունի Հարավային Աֆրիկայի 12 էնդեմիկ ընտանիքներից և 160 էնդեմիկ դասերից 5-ը։ Տարածքը կազմում է 78,555 կմ², ձգվում է Հարավային Աֆրիկայի ամբողջ սահմանում։
Էկոլոգիա
Վայրի բնության համաշխարհային հիմնադրամը Կապի բուսական շրջանը բաժանում է երեք էկոշրջանների՝ հովտային ֆինբոշ և ռենոստերվելդ (Renosterveld), Մոնտան ֆինբոշ և ռենոստերվելդ, Ալբանի մացառուտներ։
Ֆինբոշ էկոշրջանները պահպանման Global 200 առաջնային էկոշրջաններից մեկն են։ Բնության պահպանության միջազգային միությունը (Conservation International) Կապի բուսական շրջանը հայտարարել է կենսաբազմազանության կիզակետ։
Համաշխարհային ժառանգության օբյեկտ
2004 թվականին «Կապի ծաղկային բուսական շրջանի պահպանվող տարածքները» գրանցվել են որպես Համաշխարհային ժառանգության վայր։ Տեղայնքն ընդգրկում է ներկայացուցչական պահպանվող 8 տարածք՝
Մեծ մայրս (հուշագրական վիպակ)
Մեծ մայրս (Anneannem), հուշագրական վիպակ, որտեղ թուրքիայի հայտնի իրավապաշտպան Ֆեթհիյե Չեթինը վերապատմում է իր տատի կյանքն ու հուշերը։
Հեղինակի մասին
Ֆեթհիյե Չեթինը ծնվել է Մադենում։ Տարրական, միջնակարգ կրթություն ստացել է Մահմուդիյեում, Մադենում և Էլյազիգում։ Ավարտել է Անկարայի համալսարանի իրավաբանական ֆակուլտետը։ Եղել է Ստամբուլի փաստաբանների կոլեգիայի, Մարդու իրավունքների պաշտպանության գործադիր կոմիտեի անդամ և փոքրամասնությունների իրավունքների պաշտպանության աշխատանքային խմբի խոսնակը։
Հրանտ Դինքի ընտանիքի փաստաբանն է։
Գրքի մասին
Գիրքն առաջին անգամ հայերեն թարգմանությամբ հայ ընթերցողին ներկայացվել է 2006 թվականին։ Գրքի երրորդ, էլեկտրոնային հրատարակությունը ներկայացվել է 2008 թվականին։
Բովանդակություն
Չեթինի տատը, որին շրջապատում բոլորը գիտեին որպես մուսուլման թրքուհի՝ Սեհեր անունով, կյանքի վերջին տարիներին խոստովանում է թոռանը՝ Ֆեթհիյեին, որ ինքն իրականում հայ է, մինչև 1915 թվականը քրիստոնյա է եղել, իր իսկական անուն ազգանունը Հերանուշ Կատարյան է։ Հերանուշը պատմում է հայերի տեղահանման, աքսորի, կոտորածի առանձին դրվագներ, որոնց ականատեսն է եղել ։
Ծանոթագրություններ
Կատեգորիա:Գրական գործեր Հայոց ցեղասպանության մասին Կատեգորիա:2004 գրքեր
Շերիֆ Մարդին
Շերիֆ Մարդին (Şerif Mardin, ), թուրք սոցիոլոգ, քաղաքագետ։ 2008 թվականին ճանաչվել է «թուրքական սոցիոլոգիայի դուայեն»։
Կենսագրություն
Շերիֆ Մարդինը ծնվել է 1927 թվականին Ստամբուլում ։ Նրա հայրը եղել է թուրք դիվանագետ Շեմսեթթին Մարդինը ։
Դպրոցական կրթությունը Մարդինը ստացել է ԱՄՆ-ում՝ ավարտելով այն 1944 թվականին ։ 1948 թվականին ստացել է քաղաքական մշակույթի բակալավրի կոչում Սթենֆորդի համալսարանում։ 1950 թվականին Շերիֆ Մարդինը ստացել է միջազգային հարաբերությունների մագիստրոսի կոչում Ջոն Հոփքինսի համալսարանում ։ 1958 թվականին Սթենֆորդում ստացել է քաղաքական փիլիսոփայության դոկտորի գիտական կոչում։ 1962 թվականին Մարդինի ատենախոսությունը տպագրվել է «Princeton University Press»-ի կողմից ։
Մարդինի գիտական կարիերան սկսվել է 1954 թվականին, երբ նա աշխատանքի անցավ Անկարայի համալսարանի քաղաքագիտության ֆակուլտետում, որտեղ աշխատել է մինչև 1956 թվականը։ 1958- 1961 թվականներին աշխատել է Փրինսթոնի համալսարանի արևելագիտության ֆակուլտետում ։ Մեկ տարի (1960-1961) Մարդինն աշխատել է Հարվարդի համալսարանի Մերձավոր Արևելքի ինստիտուտում։ 1961 թվականին Շերիֆ Մարդինը վերադարձել է Թուրքիա և շարունակել աշխատել Անկարայի համալսարանի քաղաքագիտության ֆակուլտետում։ 1964 թվականին ստացել է ասոցացված պրոֆեսորի, իսկ 1969 թվականին՝ պրոֆեսորի գիտական կոչում։ Մարդինը Անկարայի համալսարանում աշխատել է մինչև 1973 թվականը։ 1973- 1991 թվականներին աշխատել է Բոսֆորի համալսարանի քաղաքագիտության ամբիոնում։ 1999 թվականից դասավանդել է Սաբանջը համալսարանի արվեստի և սոցիալական գիտությունների ֆակուլտետում ։
Բացի դա, Մարդինը հրավիրված դասախոս է եղել Լոս Անջելեսի կալիֆոռնյան համալսարանում, Բերկլիի կալիֆոռնյան համալսարանում, Կոլումբիայի համալսարանում և Սիրակուզայի համալսարանում ։
Մի շարք գրքերի հեղինակ է։
Ծանոթագրություններ
Կատեգորիա:Թուրք գիտնականներ Կատեգորիա:Սթենֆորդի համալսարանի շրջանավարտներ Կատեգորիա:Անկարայի համալսարանի դասախոսներ Կատեգորիա:Թուրք ակադեմիկոսներ Կատեգորիա:Բոսֆորի համալսարանի դասախոսներ Կատեգորիա:Սոցիոլոգներ Կատեգորիա:Քաղաքագետներ Կատեգորիա:Հարվարդի համալսարանի դասախոսներ Կատեգորիա:20-րդ դարի թուրք քաղաքական գործիչներ
Արթուր Կամպֆ
Արթուր Կամպֆ (Arthur Kampf, ), Դյուսելդորֆի արվեստի բարձրագույն դպրոցի գերմանացի նկարիչ և մանկավարժ։
Կյանք և ստեղծագործություն
Ծնվել է նկարիչ և պալատական լուսանկարիչ Ավգուստ Կամպֆի ընտանիքում։ 1879-1891 թվականներին Պետեր Յասենի հետ սովորել է Դյուսելդորֆի գեղարվեստի ակադեմիայում։ Ավարտելուց հետո եղել է Դյուսելդորֆի ակադեմիայի դասախոս, ապա՝ պրոֆեսոր։ 1888 թվականին նկարել է «Վիլհելմ I կայսեր թաղումը» նկարը։ 1889 թվականին տեղափոխվել է Բեռլին՝ Բեռլինի գեղարվեստի ակադեմիա։ 1912 թվականին Վյուրթեմբերգում նրան շնորհվել է ազնվական կոչում։ 1915-1924 թվականներին ղեկավարել է Բեռլինի գեղարվեստի բարձրագույն դպրոցը։ Եղել է Բեռլինի գեղարվեստի ակադեմիայի անդամ։
Գերմանիայում նացիոնալ-սոցիալիստների իշխանության գալուց հետո ընդուվել է ՆՍԳԲԿ։ 1939 թվականին Մյունխենի գերմանական արվեստի տանը կազմակերպված գերմանական գեղարվեստի մեծ ցուցահանդեսին ներկայացրել է իր աշխատանքներից մի քանիսը, այդ թվում՝ կայսերական գրասենյակին պատկանող «Լույսի և խավարաի պայքարը» կտավը։ Նույն 1939 թվականին նրան շնորհվել է Գերմանական կայսրության պատվավոր կոչում (Adlersschild)՝ որպես նվիրված նկարչի։ 1944 թվականին Ադոլֆ Հիտլերն անձամբ նրան ընդգրկել է Gottbegnadeten-Liste՝ Ռեյխի առավել վաստակավոր նկարիչների հատուկ ցուցակում ։